als_Latn dik_Latn ron_Latn
Prishtinë 14 tetor 2014 – Ministri për komunitete dhe kthim, Dalibor Jevtic, nënshkroi sot Memorandumin e Mirëkuptimit me shefin e misionit të Këshillit Danez për Refugjat në Kosovë, Kristen Stek. Memorandumi nënkupton të paktën kthimin e 24 familjeve nga e gjithë Serbia. Projekti ka për qëllim të zvogëloi izolimin e të kthyerve duke përdorur një qasje të shpejtë dhe fleksibile.
Ministri Jevtic pas nënshkrimit të marrëveshjes, tha se është shumë me rëndësi që për vitin e ardhshëm të sigurohen mjetet financiare nga të gjitha anët, nga donatorët e huaj, Qeveria e Serbisë, institucionet e Kosovës dhe organizatat ndërkombëtare sepse këtë vit nuk kishte mjete të mjaftueshme për kthimin e të zhvendosurve.
Memorandumin i nënshkruar ka të bëjë me fushat siç janë: asistenca për strehim dhe referimi i pakove të harmonizuara me ndihma, donacionet ekonomike, projektet për zhvillimin e komuniteteve, dialogu ndër-etnik dhe iniciativa e pajtimit, si dhe asistenca teknike për autoritetet qendrore dhe lokale.
Projekti do të zgjasë një vit, dhe të gjitha aktivitetet do të koordinohen me institucionet relevante në Kosovë e Serbi, me të zhvendosurit dhe përfaqësuesit e tyre, BPRM-in, UNHCR–in si dhe me palët tjera të interesuara. /KI/
als_Latn als_Latn als_Latn als_Latn